Demenė

Dẽmenė  (, ) – gyvenvietė pietryčių Latvijoje, Aukštutinės Dauguvos savivaldybėje, 17 km į pietus nuo Daugpilio miesto, tarp Demenės ir Brigenės ežerų, prie kelio Daugpilis – Tilžė. Demenės valsčiaus centras. 247 gyventojai (2021 m.). Veikia paštas, vidurinė mokykla, akcinė bendrovė „Flais“, poilsio ir sporto bazė „Belmonti“.

Istorija 

Demenės valdos istoriniuose šaltiniuose minimos 1493 m. 1830 m. Demenę Loringhoverų giminė pardavė. 1885 m. įkurtas Demenės valsčius, apjungęs Brigenės, Šembergo, Behovo, Feldhovo ir Demenės palivarkus. 1945 m. jo vietoje įsteigta Demenės apylinkė. 1991 m. valsčius atkurtas, gyvenvietė tapo jo centru.

Demenės katalikų bažnyčia TSRS okupacijos metais buvo paversta kultūros namais, 1992 m. grąžinta tikintiesiems. 1944 m. prie Demenės vyko mūšiai, žuvusieji palaidoti karių kapuose.

Šaltiniai 

Aukštutinės Dauguvos savivaldybės gyvenvietės